
Stimate domnule primar,

În toamna anului 2007, Ministerul Olandez al Locuinţelor, Planificării Spaţiului şi Mediului a fost abordat de dl. Ioan Popa, Consulul Onorific  al Olandei la Timişoara. Dl. Popa a atras atenţia Ministerului nostru asupra constrângerilor urbane din municipiul Timişoara. În noiembrie 2007 am avut oportunitatea să vizitez frumosul dumneavoastră oraş, să întâlnesc experţi şi să discut cu aceştia despre probleme şi provocări. Am stat de vorbă, printre alţii, cu dl Sorin Ciurariu, dna Aurelia Junie, dl. Marius Popa şi dl. Gaivoronschi. Aceste discuţii mi-au oferit o imagine clară a situaţiei urbane a Timişoarei.

După întoarcerea mea în Olanda şi în urma consultărilor cu Ambasada Olandei la Bucureşti, am reuşit să găsesc un expert urban cu experienţă internaţională atât la nivel central, cât şi municipal, dl. Huub Frencken. De asemenea, am reuşit să obţin fonduri prin programul G2G pentru a sprijini Timişoara. Suma rezervată sprijinului olandez pentru oraşul Timişoara este de 109.000 euro (fără TVA). În afara acesteia, guvernul Olandei a rezervat aceeaşi sumă, de 109.000 (fără TVA) pentru a susţine Ministerul Român al Dezvoltării Regionale şi Locuinţei şi anume în sprijinul politicilor de planificare strategică urbană. Sprijinul olandez constă în acordarea de expertiză pentru masterplanul oraşului şi dezvoltarea urbană.  
În anul 2008, dl. Frecken şi eu am întreprins două vizite la Timişoara, pentru a aduna informaţii şi am avut posibilitatea să ne întâlnim şi să discutăm viziunea dumneavoastră asupra viitorului municipalităţii. Subsecvent, Termenii de Referinţă pentru un viitor studiu au fost pregăţiţi de dl. Frecken.
Ne face plăcere să confirmăm că în luna noiembrie 2008, Roeleveld-Sikkes Architects şi Eurodite au fost alese de Agenţia guvernamentală olandeză EVD să acorde sprijine Timişoara. Sarcina consorţiului este să ajute Timişoara în dezvoltarea unui masterplan urban şi să consilieze Ministerul român al Dezvoltării Regionale şi Locuinţei în domeniul politicilor de planificare strategică urbană. Prin ajutorul în schiţarea unei viziuni urbane şi strategii spaţiale (în Olanda, aceasta se numeşte masterplan) pentru oraş, Timişoara poate reprezenta un proiect-pilot pentru politica de integrare urbană la scară naţională în România.
Roeleveld-Sikkes şi Eurodite au plăcerea să definească, în strânsă colaborare cu Municipalitatea Timişoara şi o echipă locală de experţi, o viziune pentru oraş şi să susţină această viziune printr-un masterplan. (sau un document similar, în contextul românesc).
Roeleveld-Sikkes are sediul la Haga, în Olanda, şi are o filială (un birou) la Budapesta. Firma s-a ocupat de dezvoltarea urbană şi arhitectură timp de 30 de ani şi a dobândit o foarte bună reputaţie în Olanda şi în afara acesteia. Pentru această misiune, a fost realizat un consorţiu cu Eurodite SRL, care îşi are bazele în România. Compania sub management olandez are experienţă în proiecte de dezvoltare locală şi regională din perspectiva UE, în vestul şi sud-estul Europei.

Acest  program G2G (de la guvern la guvern) a fost făcut posibil printr-o cooperare bilaterală, care a rezultat într-un acord între guvernele Olandei şi României. Termenii de Referinţă ai proiectului (TOR) au fost pregătiţi cu grijă în anul anterior, în bună colaborare cu partea română.
Olanda, ca ţară „construită de oameni”, cu o densitate mare a populaţiei, are o lungă tradiţie în planificarea spaţiului şi acest instrument a fost folosit timp de secole pentru a stimula creşterea economică locală şi regională în ţară. Este important să privim către viitor pornind de la trecut, prin dezvoltarea unor strategii urbane pentru folosirea terenurilor. Politica spaţiului duce la oraşe puternice şi comunităţi rurale şi urbane vibrante.

Acordând asistenţă pentru crearea unei strategii pe termen lung pentru oraşul Timişoara, Guvernul Olandei speră să contribuie la o creştere spaţială şi economică durabilă a oraşului dumneavoastră în particular, şi a României în general, în contextul european. Cu acest proiect urmărim continuarea colaborării noastre fructuoase şi întărirea legăturilor existente între România şi Olanda. 

Sperăm la o cooperare româno-olandeză care să contribuie la un viitor durabil al frumosului şi atractivului oraş Timişoara şi de care să beneficieze nu numai populaţia României, ci a întregii Europe.
Cu stimă,

Henk Reiff, MSc

